Dikka Møller

Diderikke «Dikka» Anette Møller (født 18. juni 1838, død 26. november 1912) var pioner innen kvinners fredsarbeid i Norge fra 1890-årene da det kom i organiserte former.

 Bakgrunn 
Dikka Møller var datter av grosserer Peter Martin Anker (1801–1863) og Cathrine (Thrine) Olava Nicoline Gløersen (1814–1902) og tilhørte slekten Anker. Hun var søster av skolemannen Herman Anker (1839–1896) og industrimannen Christian August Anker (1840–1912).

Hun giftet seg med Edvard Johannes Møller til Thorsø i 1857. De ble foreldre til Kai Møller som giftet seg med kvinnesakskvinnen Katti Anker Møller.

 Fredsarbeid 
I Dikka Møllers familie var man levende opptatt av samfunnsspørsmål og politikk og hun selv var opptatt av kvinners rettigheter, Grundtvigianismen og især fredsarbeide. Hun hadde nær kontakt med Bjørnstjerne Bjørnson som ofte var på besøk hos henne.

I 1894 var hun med på å gi ut Det Norske Fredsblad i samarbeid med 
Bernhard Hanssen, Bjørnstjerne Bjørnson, Arne Garborg og Fredrik Bajer.Mats Rønning: Fredsfaar i gjentatt strid - historien om den folkelige fredsbevegelse i Norge før 1914, side 29 PDF

Senere stiftet hun Kvindernes Fredsforening, og hun var formann i Norges Fredsforening som var blitt stiftet i 1885 i 1898–1900.

 Referanser 

 Eksterne lenker 


Kategori:Norske godseiere
Kategori:Pasifister
Kategori:Norges Fredslag
Kategori:Personer fra Halden kommune
Kategori:Norske fredsarbeidere